90-minute-brûlée | SARIE
90-minute-brûlée	deur Barbara Joubert
250 ml melk 1 kaneelstok 4 eiergele
45 ml strooisuiker 25 ml mielieblom
250 g mascarpone-kaas nog strooisuiker vir bo-op
Verhit die melk en kaneel in ’n kastrol oor lae hitte. Laat stadig kook vir so 5 minute. Verwyder die kaneelstok. Klits die eiergele en die 45 ml strooisuiker tot lig. Voeg die mielieblom by en klits goed. Voeg die warm melk stadig by die eiergeel-mengsel. Gooi die eiermelkmengsel terug in die kastrol en voeg die mascarpone-kaas by. Meng goed. Laat kook tot dik oor lae hitte en roer aanhoudend (soos jy vla maak). Dit moet ook lyk soos dik vla. Verdeel die mengsel in ramekin-bakkies. Plaas ’n stukkie waspapier op elke bakkie – dit sal keer dat ’n vel bo-op vorm. Plaas in die yskas vir minstens 1 uur. Sprinkel sowat 1 eetlepel strooisuiker bo-op en karamelliseer met ’n gasbrander of onder die roosterelement van jou oond.